
יום רביעי, כ"ה בתמוז התשע"ד (23 ביולי 2014), שעה 9:00
<סדר היום:>
<הצעת חוק לקידום הבנייה במתחמים מועדפים לדיור (הוראת שעה), התשע"ד-2014 – הצבעות

<מוזמנים:> 
	ארז קמיניץ
	–
	עו"ד, המשנה ליועץ המשפטי לממשלה

	כרמית יוליס
	–
	עו"ד, ממונה ייעוץ וחקיקה, משרד המשפטים

	אריאל וכסלר
	–
	מנהל אגף פרויקטים לאומיים, מינהל תכנון, משרד הפנים

	אפרת ברנד
	–
	עו"ד, הלשכה המשפטית, משרד הפנים

	ערן ניצן
	–
	סגן הממונה על התקציבים לנדל"ן ופנים, משרד האוצר

	אמיר רשף
	–
	רפרנט ממ"י, אגף התקציבים, משרד האוצר

	צחי דוד
	–
	רפרנט שיכון ודתות, אגף התקציבים,  משרד האוצר

	שולמית גרטל
	–
	מרכזת בכירה לתכנון, משרד הבינוי והשיכון

	איריס האן
	–
	אגף תכנון, המשרד להגנת הסביבה

	אבינועם וינשטיין
	–
	עו"ד, אגף ייעוץ משפטי, רשות מקרקעי ישראל

	אייל רוסו
	–
	אגף תכנון, רשות מקרקעי ישראל

	שאול אדם
	–
	יועץ

	גיתית הרש
	–
	החברה להגנת הטבע

	סליבן לוי
	–
	מועצות אזוריות

	חובב ינאי
	–
	המשמר החברתי

	עדי אביטן
	–
	לוביסטית (גורן עמיר)

	רומן גרביץ
	–
	לוביסט (פוליסי), מייצג את התאחדות בוני הארץ


<ייעוץ משפטי: >
תומר רוזנר
<מנהלת הוועדה:>
לאה קריכלי
<רישום פרלמנטרי:>
אהובה שרון, חבר המתרגמים
<הצעת חוק לקידום הבנייה במתחמים מועדפים לדיור (הוראת שעה), התשע"ד-2014> - הצבעות
<היו"ר מירי רגב:>
בוקר טוב. אני מבקשת לפתוח את ישיבת ועדת הפנים והגנת הסביבה. על סדר היום הצעת חוק לקידום הבנייה במתחמים מועדפים לדיור (הוראת שעה), התשע"ד-2014.

אני מבקשת לתת לי לדבר. אתמול דיברו כל חברי הכנסת ומרגע זה אני מבקשת הצבעות בלבד על ההסתייגויות. 

קודם כל, אני מבקשת לסכם את החוק כולו. במסגרת הדיונים בוועדת הפנים והגנת הסביבה עמדה הוועדה על כך שיוכנסו מספר שינויים עקרוניים לחוק כפי שהגישה אותו הממשלה. הצעת החוק מבטיחה מספר עקרונות.

העיקרון הראשון הוא זירוז הליכי אישור התכניות לבנייה במתחמים גדולים.

העיקרון השני הוא הגדלת היצע יחידות הדיור ובכך הורדת מחירי השוק.

העיקרון השלישי הוא עמידה ביעדים חברתיים נוספים שעמדו בבסיס החוק הזה. הוועדה עמדה על כך שהנושאים החברתיים ייכנסו לחוק.

חברים, מי שיפריע יצא החוצה. אלה הצבעות רק של חברי הכנסת. אומר לי היועץ המשפטי שלכאורה רק חברי הכנסת צריכים להיות כאן. כל היועצים, כל הלוביסטים, כל האנשים שמפריעים – לא צריכים להיות כאן. אני מבקשת שיהיה כאן שקט.

תחילה הוחלט על כך שאנחנו מפצלים את החלק התכנוני  מהחלק הקנייני. הצבענו על זה בשבוע שעבר והחלק הקנייני יידון במהלך מושב החורף בדיונים נוספים כדי להביאו בצורה בשלה יותר להצבעה. 
<תומר רוזנר:>
אחרי שהמליאה תאר.

<היו"ר מירי רגב:>
ברור. בהנחה שהמליאה תאשר זאת. כל מה שאנחנו אומרים כאן זה בהנחה שהמליאה תאשר.

<תומר רוזנר:>
כי עוד לא הצביעו על הפיצול.

<היו"ר מירי רגב:>
כן. עיקרי השינויים המשמעותיים בחוק קשורים לדיור בר השגה. כבר בתחילת הדיונים אמרנו שבמטרת החוק יהיו דיונים בנושאים שלהלן:

הנושא הראשון הוא דיור בר השגה. אני שמחה שהוכנסו שלושים אחוזים לפחות דירות להשכרה, 15 אחוזים דירות להשכרה במחיר מפוקח,  ו-15 אחוזים במחירי השוק. זה הישג גדול מאוד של הוועדה ואני מזכירה לכולם שוועדת הפנים בפעם הראשונה הכניסה בכלל דיור בר השגה לכל חוקי התכנון, דבר שלא היה מעולם בחוקי התכנון. עשינו זאת גם ב-וד"לים וגם בתיקון101 וזה הישג גדול לוועדת הפנים.

הנושא השני הוא דיור ציבורי. אנחנו הצבענו על ה-ותמ"ל ועל הפיצול רק לאחר שוועדת הכספים אישרה את הקרן של מיליארד ומאה מיליון.

בנוסף לזה ועדת הפנים השיגה שיפוץ של 12 אלף יחידות דיור במהלך שלוש שנים, 110 מיליון שקלים כל שנה במהלך שלוש שנים ועוד 45 מיליון שקלים להפעלה של מועדוניות  במסגרת שיקום שכונות. מיליארד וחצי שקלים סך הכול לטובת הדיור הציבורי שזה כסף חדש. אמר את זה אתמול גם שר השיכון וגם סגן ראש אגף התקציבים ערן שתכף יצהיר על זה לטובת הפרוטוקול.

<אורלי לוי אבקסיס:>
שר השיכון אמר שזאת מכירת דירות.

<דב חנין:>
המילה חדש היא מילה נהדרת.

<היו"ר מירי רגב:>
אנחנו סיימנו את הדיונים. מרגע זה אני מתחילה לקרוא לסדר. עד 11:00 אני אסיים את ההצבעה. מרגע זה אני קוראת לסדר לכל מי שיפריע למהלך הדיון. 

בנוסף לזה, החוק קבע  מועדים ברורים לביצוע התכניות, קביעת מועדים לאישור תכניות. הצלחנו  להכניס גם את ייצוגן של הרשויות המקומיות בוועדה. הנושא הנוסף בו הצלחנו הוא סטייה מתכניות מתאר ארציות ומחוזיות שלא מאושרות וכמובן שיפור הליך התכנון. 

אלה חמישה נושאים נוספים שהחוק הזה מביא בשינוי כמובן של הוועדה.

<אורלי לוי אבקסיס:>
בועז, מי מצביע? יש לכם שני נציגים.

<היו"ר מירי רגב:>
סליחה, נמצאת כאן מנהלת הוועדה והיא מחליטה מי מצביע ומי לא על פי הקואליציה. כל סיעה תחליט מי מצביע מסיעתה.

<אורלי לוי אבקסיס:>
בדיוק.

<היו"ר מירי רגב:>
את מצביעה מ-ישראל ביתנו. לגבי יש עתיד, אל תדאגי ל-יש עתיד. בינתיים לא את מנהלת את הוועדה ולא את הקואליציה. אל  תדאגי, אנחנו עובדים על פי התקנון ועל פי החוק.
<אורלי לוי אבקסיס:>
תודה.

<היו"ר מירי רגב:>
תכף נקריא את הרשימות של מי מצביע ומי לא מצביע, כדי שיהיה סדר וכולם יבינו, כפי שאנחנו עושים תמיד בוועדה הזאת.
ערן, לטובת הפרוטוקול, אמירה שלך. אני מבקשת לומר בפני הוועדה כפי שהבטחתי לפני ההצבעות  שגם מנכ"ל משרד השיכון וגם האוצר חתמו בפני על העברה תקציבית עם סעיף תקציבי לשלוש שנים, כל שנה 110 מיליון שקלים  לטובת שיפוץ של 12 אלף יחידות דיור. החתימות של מנכ"ל משרד השיכון והאוצר נמצאות אצלי ואני אעביר אותן לחברי הוועדה, כפי שהבטחתי. כפי שאמרתי, זה בוצע כולל השיפוץ במועדוניות לטובת שיקום שכונות. זה כבר מ-2014 ויעבור לחברי הוועדה.
אני מבקשת את הצהרתך בקיצור ולאחר מכן נעבור להסתייגויות. תתייחס לכך שהכסף הוא כסף חדש והסכום הוא מיליארד וחצי שזה בעצם מאפס למיליארד וחצי.

אני מבינה שחברי הכנסת זקוקים לעזרת אלה שיושבים מאחור. מרגע זה כל הפרעה של מי שיושב מאחור, הוא יוצא החוצה.

<ערן ניצן:>
האמירה של היושבת ראש מדויקת. מדובר על כסף תקציבי חדש בנוגע לדיור הציבורי. ועדת הכספים אישרה הרשאה להתחייב בהיקף של מיליארד ומאה מיליון שקלים שיכולים להשתמש בהם ולהתחיל לרכוש דירות.
<אורלי לוי אבקסיס:>
הרשאה להתחייב על סמך איזה כספים? של מכירה של דיור ציבורי. תאמר את זה ואל תשקר. זה בפרוטוקול.

<קריאה:>
זה בחוק.

<אורלי לוי אבקסיס:>
אלה הכספים מהמכירה של הדירות. מהיכן יבואו מיליארד ומאה מיליון השקלים?

<ערן ניצן:>
ממכירות של דירות.

<אורלי לוי אבקסיס:>
בבקשה.

<היו"ר מירי רגב:>
המיליארד ומאה מיליון שקלים אמורים להגיע מכסף של מכירת דירות, אבל כרגע אין מכירת דירות. 

<ערן ניצן:>
מכירת דירות לדיירים.

<היו"ר מירי רגב:>
 לדיירים. האוצר הוציא מכיסו מיליארד ומאה מיליון שקלים, כרגע, עוד לפני מכירת הדירות.

אין הצהרות. אנחנו דיברנו על זה מספיק. מאפס הבאנו מיליארד וחצי שקלים. למי שזה לא טוב, שיצביע נגד החוק.

אנחנו עוברים להצבעות. 

<דוד צור:>
אני רוצה לשאול אותו אם זה מותנה או לא מותנה.

<היו"ר מירי רגב:>
המיליארד ומאה מיליון יצאו. כבר ניתן.

<קריאה:>
לא מותנה.

<אורלי לוי אבקסיס:>
על סמך הכסף שייכנס ממכירת הדירות. הוא אמר את זה.

<היו"ר מירי רגב:>
לא. הוא הוציא את הכסף עוד לפני שהוא מכר. הוא הוציא כסף עוד לפני שהדירות נמכרו.

<פנינה תמנו-שטה:>
אתם מנסים לקחת עשר שנים, 15 שנים אחורה ולהלביש עלינו.  

<היו"ר מירי רגב:>
אנחנו עוברים להסתייגויות. 

יש לי הסתייגות. היועצים המשפטיים של הוועדה העירו את תשומת לבי – כולל, אני חייבת לומר, המשנה ליועץ המשפטי לממשלה, תודה לך ארז – שבנוסח הכתוב של החוק, אם הנוסח יישאר כפי שהוא, המחויבות שבכל תכנית שלושים אחוזים זה דיור בר השגה, 15 ו-15, יכולות ועדות מחוזיות או ועדות מקומיות לשנות את השלושים אחוזים בשינוי תכנית. אני לא רוצה שזה יקרה כי אני חייבתי כל תכנית בשלושים אחוזים, 15 ו-15. לכן הם מציעים כאן נוסח משפטי אחר כדי שזה יחייב את זה ואני מבקשת מהיועץ המשפטי להקריא את הנוסח.

<תומר רוזנר:>
יש שני שינויים. השינוי הראשון הוא בסעיף 2, בסעיף ההגדרות. במקום ההגדרה "יחידות דיור להשכרה בטווח ארוך", אני מקריא את ההגדרה המוצעת:

"יחידת דיור להשכרה לטווח ארוך" – כמשמעותה בתוספת השישית לחוק התכנון והבנייה, השתכ"ה-1965, למעט הוראות בפרקים ג', ד', ה' ו-ז' לתוספת האמורה ואולם לעניין ההגדרה השכרה לטווח ארוך, במקום "מעשר שנים מיום שהמנהל קיבל הודעה על כך שלפחות מחצית מיחידות הדיור באותו בניין הושכרו", יקראו "מ-15 שנים מיום שמחצית הדירות שעמדו להשכרה בבניין הושכרו לראשונה".

<היו"ר מירי רגב:>
זה מיטיב את ההגדרה,  מעשר שנים ל-15 שנים בפיקוח ובעצם עושה סדר עם הנושא.

<ארז קמיניץ:>
בהקשר הזה אני מציין שכאשר עברנו על הנוסח לדייק אותו, מצאנו בעצם שיש דברים בתוספת השישית שאינם רלוונטיים לסוג השיווקים האלה שייעשו בתכניות ותמ"ליות ומבחינת המודל שנבנה לעניין השיווקים האלה, יותר מתאים אפילו להאריך את תקופת העמדת הדירות לשכירות יחסית למה שרצינו בתוספת השישית בתיקון 101 שבעצם דיברה יותר על השוק הפרטי. כאן אנחנו עושים שיווקים בצורה שונה קצת, שיווקים של בניינים שלמים לשכירות כפי שזה יהיה בתכניות ה-ותמ"ליות, כפי שדירה להשכיר תיעשה וכולי. לכן שונתה התקופה ל-15 שנים שהיא מאריכה ומעמידה את תקופת הזמן לשכירות ארוכה יותר.

<תומר רוזנר:>
השינוי השני משלים את זה. בסעיף 4(ב). במקום המשפט שמתחיל היום ב"תכנית מועדפת לדיור יהיה", אנחנו נאמר:

"אושרה תכנית מועדפת לדיור על ידי הוועדה למעט בישוב מיעוטים, יחולו עליה הוראות כדלקמן" ויחולו על ההוראות שכתובות גם היום ויתווספו להוראות האלה שתי הוראות נוספות:

"מי שיזם תכנית לפי סעיף 9 יעביר לרשות מקרקעי ישראל מדי רבעון מידע שיכלול פרטים לעניין מיקום יחידת הדיור לטווח ארוך ולהשכרה לטווח ארוך במחיר מופחת. רשות מקרקעי ישראל תפרסם מידע זה באתר האינטרנט שלה ובאתר האינטרנט של החברה הממשלתית לדיור להשכרה. שר המשפטים רשאי לקבוע כללים לעניין הפרטים שיש למסור לפי סעיף קטן זה.

בנוסף לאמור בכל דין ולפי הוראות לפי סעיף קטן (ב), יראו את מי שחייב בקיום הוראות סעיף זה כנאמן והפרת ההוראות האמורות כהפרה של חובת נאמנות כמשמעותה בסעיף 39 לחוק הנאמנות".

<דב חנין:>
יש לי ספקות מאוד רציניים לגבי המנגנון המוצע. אני לא רוצה לפרט אותם כרגע כדי לא להאריך את זמן הדיון בצורה מיותרת, אבל אני ארצה לראות את כל הטקסטים האלה בכתב. לפי דעתי מתעוררות כאן כמה שאלות שאולי אין להם תשובה, אולי יש לכם תשובה ואולי אני טועה בהבנת הנקרא או הנשמע.

<היו"ר מירי רגב:>
דרך אגב, אין לי בעיה להשאיר את הסעיף כמו שהוא אבל עם הסעיף כמו שהוא, יהיו להם יותר אופציות לא לעשות את זה בכל תכנית.
<דב חנין:>
אני לא נגד.

<היו"ר מירי רגב:>
אני רוצה לקבע את השלושים אחוזים.

<דב חנין:>
אני לא נגד. אני רק רוצה, כדי לראות שאני מבין את הדבר הזה אולי לא נכון ואולי כן נכון, אני רוצה לראות את הדבר הזה בכתב.

<היו"ר מירי רגב:>
אין בעיה. זה יעבור אליך בכתב. אני רוצה להביא את ההסתייגות הזאת להצבעה וכמובן הקואליציה אמורה להצביע בעד ההסתייגות הזאת.

<דב חנין:>
איך אפשר להצביע על משהו שאנחנו לא מבינים אותו? אנחנו רוצים להבין את זה.

<ארז קמיניץ:>
אני אסביר.

<היו"ר מירי רגב:>
אני נותנת לכם לקרוא את זה. על ההסתייגות שלי נצביע בסוף.

<תמר זנדברג:>
לא קיבלנו את זה.

<היו"ר מירי רגב:>
נכון. אני יכולתי  להתנגד לזה ואכן התנגדתי לזה אתמול בלילה, אבל המשנה ליועץ המשפטי הגיע לכאן ב-7:30 בבקר לדיון אתי כדי להסביר לי למה זה עושה טוב עם הציבור ולא הפוך.

אנחנו עוברים להצבעות. מרגע זה עוברים להצבעות לפי הסעיפים.

הסתייגות ראשונה של קבוצת מרצ, של חברי הכנסת זהבה גלאון, אילן גילאון, ניצן הורוביץ, מיכל רוזין, עיסאווי פריג', תמר זנדברג, להלן קבוצת מרצ. הסתייגות מספר 1.

מי בעד? מי נגד? בעד – 6. מי נגד?

<קריאה:>
בועז מצביע במקומי.

<היו"ר מירי רגב:>
לא. זה לא נוח לי. תעבור בבקשה לשבת כאן ואתה תזוז משם כי אתה לא חבר כנסת. מי מצביע?

<קריאה:>
בועז.

<היו"ר מירי רגב:>
יפעת, את מפריעה לי. אני לא רוצה לספור אותך בטעות.

<קריאה:>
היא החליפה. במקום ליכוד.

<היו"ר מירי רגב:>
היא לא יכולה להחליף ליכוד. היא חברת ועדה.

<יפעת קריב:>
בועז מצביע.

<היו"ר מירי רגב:>
לפי החוק את לא יכולה להיות כאן כי את חברת ועדה.

<יפעת קריב:>
אין בעיה. אני אלך.

<היו"ר מירי רגב:>
אני עובדת לפי הכללים של היועץ המשפטי לממשלה. במקום יפעת מצביע בועז. במקום עמר מצביעה אורלי. במקום אייכלר מצביע יעקב אשר. במקום טלב, מסעוד גנאים.

הצבעה

בעד –  6
נגד –  6
הסתייגות מספר 1 לא התקבלה
<היו"ר מירי רגב:>
ההסתייגות נפלה.

אנחנו עוברים להצבעה על ההסתייגות של חבר הכנסת דב חנין, מוחמד ברכה, חנא סוייד, עפו אגבאריה, להלן קבוצת חד"ש, סעיף 2. 

מי בעד ההסתייגות?

הצבעה

בעד –  6
נגד –  6
הסתייגות מספר 2 לא התקבלה

<היו"ר מירי רגב:>
ההסתייגות נפלה.

הסתייגות מספר 3 - הסתייגות לסעיף 1 – של קבוצת חד"ש.

מי בעד? מי נגד?

הצבעה

בעד –  6
נגד –  6
הסתייגות מספר 3 לא התקבלה

<היו"ר מירי רגב:>
ההסתייגות נפלה.

<תמר זנדברג:>
את יכולה להקריא את השמות?

<היו"ר מירי רגב:>
אני עושה הצבעה אחת שמית ומרגע זה מי שבעד ונגד, נא להצביע בצורה מסודרת. 

<תומר רוזנר:>
לגבי הסתייגות 4, הצבעה שמית.

<היו"ר מירי רגב:>
קבוצת חד"ש, מרצ, ש"ס והעבודה. את רוצה הצבעה שמית על כל הסתייגות?

<תמר זנדברג:>
לא. על זאת.

<היו"ר מירי רגב:>
סעיף 4.

נגד.

<אורלי לוי אבקסיס:>
אני לא יודעת מה זה אומר. נגד.

<פנינה תמנו-שטה:>
נגד.

<בועז טופורובסקי:>
נגד.

<נחמן שי:>
בעד.

<זבולון כלפה:>
נגד.

<דוד אזולאי:>
בעד.

<יעקב אשר:>
בעד.

<דוד צור:>
נגד.

<תמר זנדברג:>
בעד.

<מסעוד גנאים:>
בעד.

<דב חנין:>
בעד.

הצבעה

בעד –  6
נגד –  6
הסתייגות מספר 4 לא התקבלה

<היו"ר מירי רגב:>
ההסתייגות נפלה.

אנחנו עוברים לסעיף 2, הסתייגות של קבוצת חד"ש, מרצ והעבודה.

<תמר זנדברג:>
בהצבעות הקודמות בהרמת יד, לא היו שישה נגד.

<היו"ר מירי רגב:>
היו כאן שישה.

<תמר זנדברג:>
לא היו שישה נגד בהצבעות בהרמת יד.

<היו"ר מירי רגב:>
מנהלת הוועדה ספרה ולא אני. אם את אומרת שלא, נעשה את ההצבעה מחדש.

<תמר זנדברג:>
הסתייגות מספר 1, הצבעה בהרמת יד. נחזור אליה.

<היו"ר מירי רגב:>
בסדר. הסתייגות מספר 1 של קבוצת מרצ, בהרמת יד. מי בעד?

הצבעה

בעד –  6
נגד –  6
הסתייגות מספר 1 לא התקבלה

<היו"ר מירי רגב:>
ההסתייגות נפלה.

אני ממשיכה הלאה להסתייגות מספר 5, לסעיף 2 של קבוצת חד"ש. אותה  קבוצה.

מי בעד ההסתייגות?

הצבעה

בעד –  6
נגד –  6
הסתייגות מספר 5 לא התקבלה

<היו"ר מירי רגב:>
ההסתייגות נפלה.

הסתייגות מספר 6. מי בעד ההסתייגות?

הצבעה

בעד –  6
נגד –  6
הסתייגות מספר 6 לא התקבלה

<היו"ר מירי רגב:>
ההסתייגות נפלה.

להסתייגות מספר 7. מי בעד?

הצבעה

בעד –  6
נגד –  6
הסתייגות מספר 7 לא התקבלה

<היו"ר מירי רגב:>
ההסתייגות נפלה.

להסתייגות מספר 8, הסתייגות של העבודה ו-ישראל ביתנו. 

דנה, איפה יריב לוין?

<דב חנין:>
מה הולך כאן? אנחנו באמצע הצבעות. אני קורא את יושב ראש הוועדה לסדר.

<היו"ר מירי רגב:>
אני עוברת לפי סדר הסתייגויות.

הסתייגות מספר 8, קבוצת העבודה ו-ישראל ביתנו. מי בעד?
הצבעה

בעד –  7
נגד –  5
הסתייגות מספר 8  התקבלה

<היו"ר מירי רגב:>
ההסתייגות התקבלה. אתם יכולים להגיש רביזיה.

<פנינה תמנו-שטה:>
אני אגיש רביזיה. 

<היו"ר מירי רגב:>
להסתייגות מספר 9. קבוצת יהדות התורה. מי בעד?

הצבעה

בעד –  6
נגד –  5
הסתייגות מספר 9  התקבלה

<היו"ר מירי רגב:>
אורלי, את מצביעה נגד או בעד?

<אורלי לוי אבקסיס:>
אני לא יודעת. אני רוצה  להבין.

<היו"ר מירי רגב:>
הסתייגות 9 התקבלה.

<קריאה:>
רביזיה.

<היו"ר מירי רגב:>
אני מבקשת לקבל החלטה, האם ישראל ביתנו היא בעד החוק או נגד החוק? אתם נגד החוק.

<דוד אזולאי:>
גברתי היושבת ראש, עם כל הכבוד לפקידים שיושבים שם, לא הם אמורים להגיש את ההסתייגויות.

<היו"ר מירי רגב:>
אני שואלת אם בכל ההצבעות  כרגע אתם נגד.

<אורלי לוי אבקסיס:>
למה את אומרת כל ההצבעות?

<היו"ר מירי רגב:>
אני שואלת.

<דוד אזולאי:>
בסוף ההצבעות אפשר להגיש רביזיה.

<יעקב אשר:>
זה היה הסבר לחברי הוועדה לגבי זכויותיהם.

<פנינה תמנו-שטה:>
חבר הכנסת אשר, בוקר טוב לך, תחסוך ממני. אתה חצוף.

<יעקב אשר:>
על מה הצבעת נגד?

<פנינה תמנו-שטה:>
אתה עושה לי טריוויה?

<יעקב אשר:>
על מה הצבעת נגד?

<פנינה תמנו-שטה:>
לא על הגב שלי. את החוק הזה אני מכירה יותר טוב ממך. את היהירות וההתנשאות תוריד, תוריד, תוריד.

<יעקב אשר:>
למה הצבעת נגד?

<פנינה תמנו-שטה:>
קצת צניעות לא תזיק לך. מכבדים אותך, תלמד לכבד.

<היו"ר מירי רגב:>
שתי ההסתייגויות עברו. הגשת רביזיה.

<פנינה תמנו-שטה:>
גם כשבאים ומשפרים, קשה לומר שמשפרים דברים? רק לתקוע, לתקוע ולתקוע.

<היו"ר מירי רגב:>
לסעיף 3. קבוצת חד"ש ו-מרצ מציעות הסתייגות 10. מי בעד?

הצבעה

בעד –  6
נגד –  6
הסתייגות מספר  10 לא התקבלה

<היו"ר מירי רגב:>
ההסתייגות נפלה.

קבוצת מרצ, עבודה ו-ש"ס. הסתייגות 11. מי בעד ההסתייגות?

הצבעה

בעד –  6
נגד –  6
הסתייגות מספר  11 לא התקבלה

<היו"ר מירי רגב:>
ההסתייגות נפלה.

להסתייגות מספר 12. מי בעד?

הצבעה

בעד –  5
נגד –  6
הסתייגות מספר 12 לא התקבלה

<היו"ר מירי רגב:>
ההסתייגות נפלה.

להסתייגות מספר 13.

<תומר רוזנר:>
זאת טעות. זאת אותה הסתייגות שבטעות נרשמה פעמיים.

<היו"ר מירי רגב:>
לסעיף 4, קבוצת חד"ש, מרצ, העבודה ו-ש"ס. הסתייגות מספר 14. מיבעד?

הצבעה

בעד –  6
נגד –  6
הסתייגות מספר 14 לא התקבלה

<היו"ר מירי רגב:>
ההסתייגות נפלה.

<יעקב אשר:>
אורלי, זה לפחות.

<דב חנין:>
לפחות שלושים אחוזים.

<היו"ר מירי רגב:>
הסתייגות מספר 15.  מי בעד?
הצבעה

בעד –  7
נגד –  5
הסתייגות מספר  15 התקבלה

<היו"ר מירי רגב:>
ההסתייגות התקבלה.

<קריאה:>
רביזיה.

<היו"ר מירי רגב:>
רביזיה לסעיף 15.

להסתייגות מספר 16. מי בעד?

הצבעה

בעד –  6
נגד –  6
הסתייגות מספר 16 לא התקבלה

<היו"ר מירי רגב:>
ההסתייגות נפלה.

להסתייגות 16 לחילופין. מי בעד?

הצבעה

בעד –  6
נגד –  6
הסתייגות 16 לחילופין לא התקבלה

<היו"ר מירי רגב:>
ההסתייגות נפלה.

להסתייגות 17. הסתייגות של מרצ. מי בעד?

הצבעה

בעד –  4
נגד –  5
הסתייגות מספר 17 לא התקבלה

<פנינה תמנו-שטה:>
אני מבקשת התייעצות סיעתית.

<היו"ר מירי רגב:>
על מה?

<פנינה תמנו-שטה:>
התייעצות סיעתית.

<היו"ר מירי רגב:>
באמצע ההצבעות?

<פנינה תמנו-שטה:>
כן.

<יעקב אשר:>
גם אנחנו נבקש את זה אחר כך.

<היו"ר מירי רגב:>
אנחנו לא נגיע לסיום. לא יהיו הצבעות.

<דוד אזולאי:>
אין בעיה. אם מבקשים התייעצות סיעתית, זה הדדי.

<היו"ר מירי רגב:>
על פי היועץ המשפטי, מי עוד מבקש התייעצות סיעתית?

<יעקב אשר:>
אני אבקש אחר כך.

<היו"ר מירי רגב:>
חמש דקות הפסקה להתייעצות סיעתית. ממשיכים בשעה 11:20.

<(הישיבה נפסקה בשעה 11:15 ונתחדשה בשעה 11:20.)>
<היו"ר מירי רגב:>
חברים, אנחנו ממשיכים.  אני פותחת את הישיבה. היועץ המשפטי רוצה להבהיר משהו.

<תומר רוזנר:>
ביקשתני יושבת ראש הישיבה להבהיר שההתייעצות הסיעתית שניתנה ניתנה לפנים משורת הדין שכן הדיון הזה נקבע להצבעות בלבד. על כן לא הייתה חובה לתת התייעצות סיעתית ובכל מקרה לא תינתן התייעצות סיעתית נוספת.

<יעקב אשר:>
זאת חוות דעת משפטית?

<תומר רוזנר:>
כן.

<היו"ר מירי רגב:>
חוות דעת משפטית כי אחרת אני הייתי אומרת את זה. הוא לא עובד אצלי.

<יעקב אשר:>
החלק הראשון הוא חוות דעת משפטית. החלק השני זאת הבקשה שלך.

<תומר רוזנר:>
כן.

<יעקב אשר:>
אנחנו שומרים לעצמנו את הזכות על פי כל דין.

<היו"ר מירי רגב:>
בוועדת הפנים יש חברים שהם חברים בוועדת החוץ והביטחון. שנית, כפי שיודעים אנחנו עדיין ממשיכים את הלחימה ואנחנו רוצים לחזק את העורף. אמר הרמטכ"ל שנחזק גם את המתגייסים ואנחנו ועדת הפנים רוצים את זה. זה שזאת יוזמה שלנו ולא יוזמה של ועדת החוץ והביטחון, אני צריכה להתנצל על זה? קיבלנו אישור מסודר על פי הכללים. אתה מוזמן להצטרף, ואם לא, אתה יכול גם לא להצטרף. גם כשיוזמים זה לא בסדר? הולכים לחזק את המתגייסים וגם זה לא בסדר?

אנחנו מחכים לצורי.
<אורלי לוי אבקסיס:>
אם דוד אזולאי יצא, נחכה לו?

<היו"ר מירי רגב:>
אם את תצאי, אנחנו נחכה לך.

להסתייגות מספר 18. מי בעד?

הצבעה

בעד –  6
נגד –  6
הסתייגות מספר 18 לא התקבלה

<היו"ר מירי רגב:>
ההסתייגות נפלה.

להסתייגות 19. מי בעד?

הצבעה

בעד –  6
נגד –  6
הסתייגות מספר 19 לא התקבלה

<דב חנין:>
יחידות צמודות קרקע אתם רוצים להקים ב-וד"ל?

<היו"ר מירי רגב:>
ההסתייגות נפלה.

להסתייגות מספר 20. מי בעד?

הצבעה

בעד –  2

נגד –  4
הסתייגות מספר 20  לא התקבלה

<היו"ר מירי רגב:>
ההסתייגות נפלה.

להסתייגות מספר 21. כולל מרצ. מי בעד?

הצבעה

בעד –  6
נגד –  6
הסתייגות מספר 21 לא התקבלה

<היו"ר מירי רגב:>
ההסתייגות נפלה.

להסתייגות מספר 22. מי בעד?

הצבעה

בעד –  6
נגד –  6
הסתייגות מספר  22 לא התקבלה

<היו"ר מירי רגב:>
ההסתייגות נפלה.

להסתייגות מספר 23. מי בעד?

הצבעה

בעד –  6
נגד –  6
הסתייגות מספר 23 לא התקבלה

<היו"ר מירי רגב:>
ההסתייגות נפלה.

להסתייגות מספר 24. להסתייגות הצטרפה גם מרצ. מי בעד?

הצבעה

בעד –  6
נגד –  6
הסתייגות מספר  24 לא התקבלה

<היו"ר מירי רגב:>
ההסתייגות נפלה.

להסתייגות מספר 25. מרצ הצטרפה. מי בעד?

הצבעה

בעד –  6
נגד –  6
הסתייגות מספר  25 לא התקבלה

<היו"ר מירי רגב:>
ההסתייגות נפלה.

להסתייגות מספר 26. מרצ הצטרפה. מי בעד?

הצבעה

בעד –  6
נגד –  6

נמנע  - 1
הסתייגות מספר  26 התקבלה

<היו"ר מירי רגב:>
ההסתייגות התקבלה.

<זבולון כלפה:>
אני לא הצבעתי. אני נמנה.

<היו"ר מירי רגב:>
ממה אתה נמנע?

<זבולון כלפה:>
מחמישה אחוזים.

<קריאה:>
רביזיה.

<היו"ר מירי רגב:>
רביזיה על סעיף 26.

<תומר רוזנר:>
אני רוצה להבהיר שאם הסתייגות 27 תתקבל, היא מבטלת את הסתייגות 26.

<היו"ר מירי רגב:>
להסתייגות מספר 27. מי בעד?

הצבעה

בעד –  8
נגד –  3

נמנע - 1
הסתייגות מספר  27  התקבלה

<היו"ר מירי רגב:>
דוד צור נמנע. ההסתייגות התקבלה.

<קריאה:>
רביזיה.

<היו"ר מירי רגב:>
רביזיה לסעיף 27.

<תומר רוזנר:>
אני מבהיר שמכיוון שהסתייגות 27 התקבלה, היא מבטלת גם את הסתייגות 26 גם את הסתייגות 28  שקובעים אחוזים אחרים.

<דב חנין:>
אם 28 תתקבל, היא מבטלת את 26.

<היו"ר מירי רגב:>
הוא עובד לפי התקנון.

<תומר רוזנר:>
סליחה, הוא צודק. 28 מבטלת את 26.

<היו"ר מירי רגב:>
עוד לא הצבענו על 28.

<תומר רוזנר:>
היא מבטלת את 26.

<היו"ר מירי רגב:>
על סעיף 27 יש רביזיה.

להסתייגות מספר 28.  מי בעד?

הצבעה

בעד –  8
נגד –  3

נמנע - 1
הסתייגות מספר  28  התקבלה

<בועז טופורובסקי:>
רביזיה למען הדיור הציבורי.

<היו"ר מירי רגב:>
דוד צור נמנע. ההסתייגות התקבלה.

<תומר רוזנר:>
משמעות שקבלת הסתייגות מספר 28 היא שהיא מבטלת את הסתייגות 27 שהתקבלה קודם לכן. לפיכך בנושא הזה, הסתייגויות 26 ו-27 מבוטלות כי התקבלה הסתייגות 28.

<יעקב אשר:>
אבל בהנחה שיש רביזיה?

<תומר רוזנר:>
כרגע. אם תהיה רביזיה.
<היו"ר מירי רגב:>
אנחנו מצביעים על הכול. כשתהיה רביזיה, נעשה על הכול ולא זה מבטל את זה וההוא מבטל את ההוא. אני רוצה שיהיה מסודר וכל סעיף יוצבע ברביזיה.

להסתייגות מספר 29. מי בעד?

הצבעה

בעד –  7
נגד –  3

נמנע - 2
הסתייגות מספר  29  התקבלה

<היו"ר מירי רגב:>
בעד היו 7 כולל אורלי לוי. שלושה נגד. זבולון ודוד נמנעים.

ההסתייגות התקבלה.

<בועז טופורובסקי:>
רביזיה.
<היו"ר מירי רגב:>
רביזיה על סעיף 29.

לסעיף 5. מי בעד הסתייגות מספר 30?

הצבעה

בעד –  6
נגד –  6
הסתייגות מספר 30 לא התקבלה

<היו"ר מירי רגב:>
ההסתייגות נפלה.

הסתייגות מספר 30 לחילופין, מי בעד?

הצבעה

בעד –  4
נגד –  5
הסתייגות מספר 30 לחילופין לא התקבלה

<היו"ר מירי רגב:>
ההסתייגות נפלה.

להסתייגות מספר 31. מי בעד?

הצבעה

בעד –  5
נגד –  5
הסתייגות מספר 31 לא התקבלה

<היו"ר מירי רגב:>
ההסתייגות נפלה.

<דב חנין:>
לא ספרת את כולם.

<היו"ר מירי רגב:>
נצביע מחדש.

<קריאה:>
היד כואבת.

<היו"ר מירי רגב:>
אם כואבת היד, אני מוכנה לעשות אתכם הסכם אחר. תמר, משום שכואבת לאנשים היד, גם ב-עד וגם ב-נגד, אני מציעה שנלך על בעד ונגד 6-6.

<תמר זנדברג:>
לא.

<יעקב אשר:>
לא.

<היו"ר מירי רגב:>
אם כן, למי שכואבת היד, יש לו בעיה. לגבי 31 אני לא עושה ספירה נוספת. ההסתייגות נפלה.

<יעקב אשר:>
זה לא נכון.

<היו"ר מירי רגב:>
ההסתייגות נפלה.

<יעקב אשר:>
זה לא נכון.

<היו"ר מירי רגב:>
מנהלת הוועדה ספרה ולא אני.

<נחמן שי:>
כמו שהיא מוציאה לי  הודעה בשעה 9:00 שהישיבה תתחיל ב-9:30. כך היא סופרת. אני הצבעתי נגד.

<דוד אזולאי:>
נחמן, אני מבקש, אל תפגע במנהלת הוועדה, עם כל הכבוד.

<נחמן שי:>
ברור שלא.

<דוד אזולאי:>
אתמול היא עבדה כאן עד שעה 10:00 בלילה.

<היו"ר מירי רגב:>
להסתייגות מספר 32. מי בעד?

הצבעה

בעד –  4
נגד –  6
הסתייגות מספר 32 לא התקבלה

<היו"ר מירי רגב:>
ארבעה הצביעו בעד. מסעוד לא הרים את היד. אני הסתכלתי על מסעוד והוא  לא הרים את היד.

ההסתייגות נפלה.

להסתייגות מספר 33. מי בעד?

הצבעה

בעד –  6
נגד –  6
הסתייגות מספר 33 לא התקבלה

<היו"ר מירי רגב:>
ההסתייגות נפלה.

להסתייגות מספר 34. מי בעד?

הצבעה

בעד –  6
נגד –  5
הסתייגות מספר 34 התקבלה

<היו"ר מירי רגב:>
ההסתייגות התקבלה. פנינה לא הצביעה.

<בועז טופורובסקי:>
רביזיה.

<פנינה תמנו-שטה:>
אל תרימי את הקול שלך. תרשמי רביזיה. את מקלה עם האופוזיציה ומקשה עם הקואליציה?

<היו"ר מירי רגב:>
רביזיה לסעיף 34.

להסתייגות מספר 35. מי בעד?

הצבעה

בעד –  6
נגד –  6
הסתייגות מספר 35 לא התקבלה

<היו"ר מירי רגב:>
ההסתייגות נפלה.

להסתייגות מספר 36. מי בעד?
הצבעה

בעד –  6
נגד –  3

נמנע - 3
הסתייגות מספר 36 התקבלה

<היו"ר מירי רגב:>
ההסתייגות התקבלה.

<בועז טופורובסקי:>
רביזיה.

<תומר רוזנר:>
כיוון שההסתייגות התקבלה, אין צורך להצביע על הלחילופין.

<פנינה תמנו-שטה:>
זה ביטל את הסעיף הקודם?

<תומר רוזנר:>
לא. את הלחילופין.

<יעקב אשר:>
לא. אני מבקש להצביע על הכול.

<תומר רוזנר:>
אין אפשרות. הוועדה קיבלה את ההצעה המקורית.

<קריאה:>
הלחילופין זה רק אם זה לא מתקבל.

<זבולון כלפה:>
זה לא נכון. אני לא מקבל את זה.

<היו"ר מירי רגב:>
אתה לא מקבל, אבל יש יועץ משפטי.

<יעקב אשר:>
אנחנו מבקשים התייעצות.

<היו"ר מירי רגב:>
אין יותר התייעצויות.

<תומר רוזנר:>
כיוון שההסתייגות העיקרית התקבלה, לא צריך להצביע על הלחילופין.

<דב חנין:>
זבולון, אתה צודק. אם ההסתייגות 38 מתקבלת, צריך למחוק את כל מה שהיה לפני.

<היו"ר מירי רגב:>
להסתייגות 37. מי בעד?

הצבעה

בעד –  6
נגד –  6
הסתייגות מספר 37 לא התקבלה

<היו"ר מירי רגב:>
ההסתייגות נפלה.

להסתייגות מספר 38. מי בעד?

הצבעה

בעד –  8
נגד –  3
הסתייגות מספר 38 התקבלה

<היו"ר מירי רגב:>
הסתייגות מספר 38 התקבלה.

<בועז טופורובסקי:>
רביזיה.

<תומר רוזנר:>
אין צורך לחילופין.

<פנינה תמנו-שטה:>
איזו קואליציה, כך זה עם אחים.

<דב חנין:>
אדוני היועץ המשפטי, קבלת  הסתייגות 38 בעצם מייתרת את הסתייגות 36 שהתקבלה קודם.

<תומר רוזנר:>
כן. אתם צריכים להכריע בין שתי החלופות. כיוון ששתי החלופות התקבלו, אתם צריכים להצביע.

<דב חנין:>
בשם סיעת חד"ש אני מודיע שאנחנו מוותרים על ההצעה שלנו ומצטרפים להצעה של חבר הכנסת כלפא. גם מרצ מצטרפת. גם מפלגת העבודה מצטרפת? אנחנו מצביעים בעד.

<תומר רוזנר:>
הסתייגות 38 התקבלה.

<היו"ר מירי רגב:>
אז לא מתקבלת 36. על הסתייגות38 יש רביזיה כי 36 נפלה.

<תומר רוזנר:>
לא נפלה. הם ויתרו עליה.

<היו"ר מירי רגב:>
הכוונה היא שאנחנו לא צריכים להצביע עליו.

<תומר רוזנר:>
כמובן ששמורה להם הזכות אם ברביזיה זה נפתח מחדש.

<היו"ר מירי רגב:>
אם כך, אני משאירה את זה ברביזיה.

להסתייגות מספר 39. מי בעד?

הצבעה

בעד –  6
נגד –  6
הסתייגות מספר 39 לא התקבלה

<היו"ר מירי רגב:>
ההסתייגות נפלה.

<בועז טופורובסקי:>
אני מסיר את ההסתייגות שלי.

<יעקב אשר:>
אני מבקש להסביר.

<זבולון כלפה:>
ההסתייגות הזאת בדיון של אתמול לא הייתה קיימת. איך היא נולדה היום?

<קריאה:>
זה היה.

<היו"ר מירי רגב:>
נתנו לחברי הכנסת יעקב אשר ולטופורובסקי, כי הם היו כל הדיון, אפשרות.

הסתייגות מספר 40 הוסרה.

<תומר רוזנר:>
גם לחלופין.

<היו"ר מירי רגב:>
להסתייגות מספר 41. מי בעד?

הצבעה

בעד –  5
נגד –  6
הסתייגות מספר 41 לא התקבלה

<היו"ר מירי רגב:>
ההסתייגות נפלה.

להסתייגות מספר 42. מי בעד?

הצבעה

בעד –  6
נגד –  6
הסתייגות מספר 42 לא התקבלה

<היו"ר מירי רגב:>
ההסתייגות נפלה.

להסתייגות מספר 43. מי בעד?

הצבעה

בעד –  6
נגד –  6
הסתייגות מספר 43 לא התקבלה

<היו"ר מירי רגב:>
ההסתייגות נפלה.

להסתייגות מספר 44. מי בעד?

הצבעה

בעד –  6
נגד –  6
הסתייגות מספר 44 לא התקבלה

<היו"ר מירי רגב:>
ההסתייגות נפלה.

להסתייגות מספר 45. מי בעד?

הצבעה

בעד –  6
נגד –  6
הסתייגות מספר 45 לא התקבלה

<היו"ר מירי רגב:>
ההסתייגות נפלה.

להסתייגות מספר 46. מי בעד?

הצבעה

בעד –  6
נגד –  6
הסתייגות מספר  46 לא התקבלה

<היו"ר מירי רגב:>
ההסתייגות נפלה.

מי בעד ההסתייגות לחילופין?

הצבעה

בעד –  6
נגד –  6
הסתייגות מספר 46 לחילופין לא התקבלה

<היו"ר מירי רגב:>
ההסתייגות נפלה.

להסתייגות מספר 47.

<תומר רוזנר:>
כולל מרצ.

<היו"ר מירי רגב:>
מי בעד ההסתייגות?

הצבעה

בעד –  6
נגד –  6
הסתייגות מספר  47 לא התקבלה

<היו"ר מירי רגב:>
ההסתייגות נפלה.

מי בעד ההסתייגות לחלופין?

הצבעה

בעד –  6
נגד –  6
הסתייגות מספר 47 לחילופין לא התקבלה

<היו"ר מירי רגב:>
ההסתייגות נפלה.

להסתייגות מספר 48. מי בעד?

<תומר רוזנר:>
כולל מרצ.

<היו"ר מירי רגב:>
מי בעד?

הצבעה

בעד –  6
נגד –  6
הסתייגות מספר 48 לא התקבלה

<היו"ר מירי רגב:>
ההסתייגות נפלה.

להסתייגות מספר 49. מי בעד?

<תומר רוזנר:>
בתוספת מרצ.

<דב חנין:>
גם שלנו.

<היו"ר מירי רגב:>
מי בעד?

הצבעה

בעד –  8
נגד –  4
הסתייגות מספר 49 התקבלה

<היו"ר מירי רגב:>
ההסתייגות התקבלה.

<בועז טופורובסקי:>
רביזיה.

<היו"ר מירי רגב:>
רביזיה להסתייגות 49.

<זבולון כלפה:>
ההסתייגות היא לא לסעיף 26 אלא לסעיף 25. יש כאן טעות.

<תומר רוזנר:>
לא. הנוסח תוקן.

<זבולון כלפה:>
השתנו המספרים?

<תומר רוזנר:>
כן.

<היו"ר מירי רגב:>
להסתייגות 50. מי בעד?

הצבעה

בעד –  6
נגד –  6
הסתייגות מספר 50 לא התקבלה

<היו"ר מירי רגב:>
ההסתייגות נפלה.

להסתייגות מספר 51. מי בעד?

הצבעה

בעד –  6
נגד –  6
הסתייגות מספר 51 לא התקבלה

<היו"ר מירי רגב:>
ההסתייגות נפלה.

להסתייגות מספר 52. מי בעד?

<תומר רוזנר:>
כולל מרצ.

<היו"ר מירי רגב:>
מי בעד?

הצבעה

בעד –  6
נגד –  6
הסתייגות מספר 52 לא התקבלה

<היו"ר מירי רגב:>
ההסתייגות נפלה.

להסתייגות שלי. נתתי לכם זמן להכיר אותה ואני מבקשת להצביע עליה. אני מקבלת את ההמלצה של היועץ המשפטי של הוועדה משום שביקשתם זמן ללמוד את ההסתייגות שלי. אני נותנת לכם את הזמן ללמוד ונצביע עליה ברביזיה.
סיימנו את ההסתייגויות.

אנחנו צריכים להצביע על הרביזיות ואחר כך על החוק כולו. היושב ראש אפשר לנו להצביע בשעה 16:30. 

בשעה 16:30 הצבעות. תודה רבה לכולם.

<הישיבה ננעלה בשעה 10:35.>
